La prioritat, un Pla de Rescat Social - Eleccions municipals 2015 - Rubí TV\nLa prioritat, un Pla de Rescat Social\n"Tenim propostes per construir col·lectivament aquest nou Rubí, per millorar la vida dels rubinencs i les rubinenques. Propostes i prioritats que anirem presentant en propers articles". Així acabava l'anterior article que vaig publicar en aquest espai.\nDoncs bé, iniciaré la presentació de les nostres prioritats i propostes amb aquelles que per a nosaltres són inajornables.\nM'estic referint a les que afecten a un nombre important de veïns i veïnes, que estan travessant un moment difícil, sense feina des de fa molt temps, sense rebre cap prestació i en situació de pobresa extrema o en risc d'exclusió social. Situacions que avui afecten a poc més de 4.000 veïns i veïnes que han esgotat totes les prestacions socials, dels quasi 7.000 rubinencs que a dia d'avui no tenen treball.\nPer ICV la prioritat de l'acció municipal és disposar d'un PLA DE RESCAT SOCIAL que actuï d'immediat contra aquesta situació d'emergència per la que passen molts rubinencs, i en el mig termini que acabi amb la desigualtat social.\nLa nostra ciutat ha de ser capaç de garantir la Pobresa 0, és a dir, garantir els drets fonamentals bàsics com l'alimentació, l'habitatge i els subministraments (aigua, llum i gas). Des del govern s'han de garantir recursos econòmics per garantir l'accés de la ciutadania que així ho necessiti a sostre, menjar i subministraments bàsics. I això significa que hem de gestionar més habitatge d'emergència i social, i treballar per aconseguir remunicipalitzar la gestió de serveis com l'aigua.\nMés enllà de les accions d'emergència, ens hem de marcar objectius a mig i llarg termini. La justícia social es fonamenta, en primer lloc, en una fiscalitat justa, on qui més té més paga. La gestió de taxes i impostos per part del consistori ha de basar-se en aquesta premissa. També és important crear unes noves regles del joc pel que fa a habitatge, i negociar amb bancs, caixes i altres grans propietaris una gestió justa i neta dels habitatges.\nD'altra banda, hem de garantir el desenvolupament de la ciutadania en el mercat laboral actual. Els Plans d'Ocupació juguen un paper fonamental en la reinserció de les persones aturades en el mercat laboral; i han d'anar acompanyats de plans de formació. Un dels reptes de la nostra ciutat és guanyar-nos de nou la complicitat del sector privat, per incrementar la implantació d'empreses a Rubí però, sobretot, per fomentar la contractació de rubinencs i rubinenques.\nEn definitiva, l'Ajuntament ha de ser proactiu i protagonista de les accions que permetin garantir a la ciutadania els seus drets essencials: sostre, feina i menjar. O el que és el mateix, dignitat.\nTotes aquestes propostes i algunes més que trobareu en el nostre programa, formaran part del Pla Local d'Inclusió Social o Inventari de la Pobresa que haurà de ser l'instrument de planificació i avaluació dels col·lectius de persones sense empadronament i sense sostre, en situació d'exclusió, o amb risc de patir-ne.\nRamon Capolat, candidat d'Iniciativa per Catalunya Verds (ICV)\nEtiquetes: Ramon Capolat, Pla de Rescat Social, ICV, drets bàsics, eleccions municipals


Acuerdo con BM Granollers\nLos socios del BM Granollers tendrán descuento en Cambridge School.\nLa directora general de Cambridge School, Sarah Edge, i el president del Fraikin BM Granollers, Josep Pujadas, han signat el nou acord de col·laboració el diumenge 14 de maig, just abans de començar el partit contra el Bada Huesca al Palau d’Esports, i enmig d’un matí intens del torneig infantil de Coaliment.\nJosep Pujadas, president del BM Granollers, ha comentat que "es tracta d’un conveni que referma el nostre camí d’internacionalització del nostre club, cada cop amb més projecció fora del país".\nD’altra banda, Sarah Edge, directora general de Cambridge School, ha afirmat: “Estem orgullosos de ser socis d’una entitat granollerina de tanta projecció com el BM Granollers i a més ens identifiquem plenament amb els seus valors que des del planter s’inculquen de l’esforç, el respecte, la responsabilitat, el compromís... creiem que tots ells són també aplicables en el camí que suposa l’aprenentatge d’una llengua estrangera”.\nGràcies a l’acord, cada any quatre jugadors del primer equip del BM Granollers (masculí i femení) podran estudiar en una de les escoles de Cambridge School. A més, els socis del BM Granollers tindran avantatges exclusius en qualsevol de les vuit escoles Cambridge School: un descompte del 8% en les quotes de cursos d’anglès 17-18. Cambridge School també s’encarregarà de la traducció de la pàgina web del BM Granollers, per tal d’ajudar l’entitat en la seva tasca de projecció internacional.\nL’acord arrenca de manera immediata i els socis del BM Granollers ja es poden matricular per al curs 17-18 gaudint del nou descompte, i per altra banda ja es pot veure al pavelló la nova publicitat de Cambridge School a les grades.


OSO, el documental que recorre els cent anys d'història de TOUS, s’estrena a Amazon Prime Video - Notícies TOUS - Descobreix més sobre tous\nOSO, el documental que recorre els cent anys d'història de TOUS, s’estrena a Amazon Prime Video\nPresentat en la 68anedició del Festival de Sant Sebastià, el documental es pot veure a través d'Amazon Prime Video a més de 90 països en versió original i subtitulat en 11 idiomes.\nDirigit per Amanda Sans Pantling i produït per Globomedia (The Mediapro Studio) i UM Studios, OSO compta amb la participació dels membres de la família Tous, les ambaixadores denla marca, els seus col·laboradors més destacats i experts en moda, disseny, periodisme i art.\nOSO és distribuït per The Mediapro Studio Distribution.\nOSO, el documental produït amb motiu del centenari de la firma de joieria TOUS, presentat fa unes setmanes en la 68a edició del Festival Internacional de Cinema de Sant Sebastià, s’acaba d'estrenar a Amazon Prime Video i està disponible a més de 90 països.\nEl documental s’emet en versió original, parlat en castellà, català, japonès inanglès, amb subtítols disponibles en 11 idiomes: castellà, anglès, portuguès, polonès, francès, txec, italià, grec, ucraïnès, àrab i hebreu.\nThe Mediapro Studio Distribution s’està encarregant de la distribució del documental.\nDirigit per Amanda Sans Pantling (Fràgils o Songs of Redemption) i produït per Globomedia (The Mediapro Studio) i UM Studios, OSO relata el procés que ha viscut TOUS des del 1920, de ser una petita empresa familiar a convertir-se en una firma internacional, amb més de 4.000 empleats a tot el món i amb presència a més de 50 països a través de més de 700 botigues.\nOSO es basa en els testimonis de la família i en imatges d'arxiu inèdites. De fet, és la primera vegada que els Tous obren les seves portes amb declaracions de les quatre executives que porten el negoci avui, Rosa, Alba, Laura i Marta Tous, i dels seus pares, Salvador Tous i Rosa Oriol, figura destacada al documental, que va trencar esquemes creant un nou llenguatge al món de la joieria amb una visió democratitzadora, en la qual la dona va prendre un nou protagonisme a través d'un disseny adaptat a un estil de vida més modern inempoderat.\nEn aquest viatge pels cent anys d'història, acompanyen la família Tous alguns col·laboradors destacats, ambaixadores de la marca i una vintena de personalitats del món de la moda, el disseny, el periodisme i l'art que ofereixen un testimoni audaç, gens autocomplaent, i que disseccionen les claus del seu èxit, com ara Eugenia Martínez de Irujo, Paula Echevarría, Verónica Echegui, Eva Longoria, Toni Segarra, Javier Mariscal, Oscar Guayabero, Fernando Gutiérrez, Mariángel Alcázar, Susana Martínez Vidal, Núria Petit o Pilar Vélez, Directora del Museu del Disseny de Barcelona, on l'os de TOUS s'exposa pel seu valor com a símbol del disseny contemporani i per la seva projecció internacional.\nFilmatna Espanya, Mèxic, l'Índia i el Japó, OSO també mostra el caràcter visionari denla marca analitzant les fites que han definit el seu èxit, com són els tres relleus generacionals, el canvi de rumb dels anys 80, que va suposar el gran llançament comercial de TOUS, l'explosió de la firma als anys 90 amb la contribució de destacades influencers i la seva projecció internacional.\nA la vista dels difícils moments que s’estan vivint a nivell mundial, la firma va posposar les celebracions previstes al llarg del 2020 amb motiu de l'aniversari. Ara, en l'últim quadrimestre de l'any, ha volgut reprendre algunes de les accions més emblemàtiques, com la presentació del seu documental, per compartir amb la seva comunitat i clients l'alegria de fer 100nanys d'història, malgrat tots els reptes que aquest any ha implicat a tots els nivells.\nPresentat en la 68anedició del Festival de Sant Sebastià, el documental es pot veure a través d'Amazon Prime Video a més de 90 països en versió origin


Beach Apartments Lovran Lovran Croàcia - Ofertes d'hotels amb els MILLORS DESCOMPTES EN LÍNIA\nŠetalište Maršala Tita 110, Lovran, Lovran, Croàcia, 51415 - Veure al mapa\nMés informació sobre Beach Apartments Lovran\nSi el que està buscant és per un hotel ben situat a Lovran, no busqui més enllà de Beach Apartments Lovran. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBeach Apartments Lovran també ofereix moltes instal.lacions per enriquir la seva estada a Lovran. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, habitació familiar, instal.lacions de barbacoa.\nL'ambient de Beach Apartments Lovran es reflexa en cada habitació. aire condicionat, calefacció, aparell de televisió, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Lovran, el Beach Apartments Lovran és el lloc perfecte per una estimulant i emocionant escapada.


Comunicat sobre impagaments i condicions laborals\nLa polèmica recent sobre els impagaments del grup editorial Malpaso a una quantitat important de proveïdors del sector editorial, en especial a traductors i correctors, ha provocat que els mitjans de comunicació es facin ressò, novament, d’una realitat dura que pateixen els professionals de la traducció, la interpretació i la correcció, sigui quin sigui l’àmbit en què treballen: l’incompliment de les condiciones acordades per part d’algunes empreses contractants i la feblesa dels treballadors, majoritàriament autònoms, per als quals un impagament, amb independència de la quantitat, constitueix un problema greu.\nDavant d’aquesta lamentable situació, la Red Vértice, el col·lectiu que agrupa les principals associacions de professionals de la traducció, la interpretació i la correcció amb presència a l’Estat espanyol, vol manifestar el següent:\n— La Red Vértice desitja mostrar la seva total solidaritat amb els professionals afectats pels impagaments del grup editorial Malpaso i amb tots aquells que hagin viscut un conflicte similar o que s’hi trobin immersos. Ningú com un company de professió pot entendre la gravetat d’un impagament.\n— A més, vol recordar a les empreses que contractin qualsevol mena de servei professional que la Llei 15/2010, el Real Decret Llei 4/2013 i la Directiva 2011/7/UE del Parlament Europeu i del Consell estableixen un termini per defecte de 30 dies per liquidar les factures (amb un màxim de 60 dies en circumstàncies especials). En aquesta línia, la Red Vértice insisteix també en el fet que la majoria dels treballadors autònoms s’acullen al criteri de meritació i compleixen amb les seves obligacions fiscals (ingressar a l’Agència Tributària l’IVA i l’IRPF) en funció de la data de la factura emesa, no de la data de cobrament. En conseqüència, un impagament implica un problema greu de liquiditat per a aquests professionals.\n— Per últim, la Red Vértice aprofita per reivindicar, en nom dels més de 6000 professionals que agrupa, la dignitat de les diverses professions. En aquest sentit, recorda que són necessaris uns honoraris d’acord amb el cost real de la feina feta, el cost dels coneixements necessaris per dur-la a terme correctament i el cost de la vida; unes condicions que facilitin una correcta execució de la feina; uns terminis de lliurament raonables, i el respecte a la normativa de prevenció de riscos laborals.\nLa repercussió que ha tingut als mitjans de comunicació i a les xarxes socials el cas d’impagament esmentat, així com l’anunci de l’editorial deutora de procedir al pagament d’aquí a uns mesos (la Red Vértice estarà atenta al compliment d’aquest compromís), fan palesa la importància de l’associacionisme com a eina de defensa de la dignitat i la integritat de la professió. En tots els casos d’aquesta naturalesa, aquest col·lectiu actuarà per vetllar pels interessos dels membres de totes les seves associacions.\nLa Red Vértice és una agrupació de dinou associacions de traductors, intèrprets i correctors amb presència a l’Estat espanyol. Entre els seus objectius primordials hi ha coordinar les accions de tots els professionals, representar-los davant les administracions públiques i contribuir a assolir millors condicions laborals, a més de garantir la qualitat de la feina per al client i la societat en general.\nACEC: Asociación Colegial de Escritores de Cataluña\nACEtt: Sección autónoma de la Asociación Colegial de Escritores de España\nAGPTI: Asociación Galega de Profesionais da Tradución e a Interpretación\nAICE: Asociación de Intérpretes de Conferencia de España\nAPTIJ: Asociación Profesional de Traductores e Intérpretes Judiciales y Jurados\nATIJC: Asociación de Traductores e Intérpretes Jurados de Cataluña\nATRAE: Asociación de Traducción y Adaptación Audiovisual de España\nAVIC: Asociación Valenciana de Intérpretes de Conferencia\nEIZIE: Asociación de Traductores e Intérpretes de Lengua Vasca\nEspAIIC: Asociación de los miembros de la AIIC en España (Asociación Internacional de Intérpretes de Conferencias)\nFILSE: Federación Española de Intérpretes de Lengua de Signos y Guías-Intérpretes\nTremédica: Asociación Internacional de Traductores y Redactores de Medicina y Ciencias Afines\nUniCo: Unión de Correctores


Mataró celebra amb èxit el centenari de l’estació i els 157 anys del ferrocarril\nLa Plaça Miquel Biada va acollir els principals actes de la celebració\nDilluns, 31 Octubre 2005 01:00\nLa Plaça Miquel Biada va ser dissabte el centre neuràlgic dels actes que commemoraven els 100 anys de l’Estació i els 157 del ferrocarril. La plaça va ser testimoni de la primera Fira Ferroviària i de l’homenatge que l’Alcalde i les autoritats de l’Ajuntament van realitzar al monument de Miquel Biada. La Cobla de Ciutat de Mataró va posar la música a la ballada sardanes que servia per concloure els actes de la celebració.\nDurant tot el dia de dissabte, paradetes amb maquetes, modelisme, postals, medalles, llibres i revistes relacionades amb el món del ferrocarril van donar color a la Plaça de Miquel Biada, fins on es van apropar centenars de curiosos i amants del ferrocarril. Els organitzadors de l’acte, l’Ajuntament i el Cercle Històric Miquel Biada, havien preparat un tren, que sense pagar cap bitllet, permetia als més petits gaudir d’unes voltes per un mini circuit; sense cap dubte el trenet va ser la estrella de la Fira Ferroviària, juntament amb la exposició que es realitzava.\nHomenatge a Miquel Biada\nJa per la tarda, l’Alcalde de la ciutat, Joan Antoni Baron i diverses autoritats del consistori van homenatjar a un dels principals impulsors del ferrocarril a la ciutat, Miquel Biada, en el monument que es troba a la plaça que porta el seu nom, situada tot just davant l’estació de la Renfe, fons que va acollir la foto de família. Per concloure aquests actes de caire festiu, la cobla de la ciutat va ser l’encarregada d’amenitzar la tarda als presents a la ballada de sardanes que tancava el ‘dia del ferrocarril’.


Totes les autopistes que passaran a ser gratis el 2021\nDiversos trams d'autopistes del país deixaran de ser de pagament\nper Redacció diumenge, 15 de novembre 2020 - 18:30h\nDiverses autopistes deixaran de ser de pagament a partir de l'estiu de 2021 | Catalunya Diari\nPer fi podem dir que aquest terrible any 2020 s'està acabant i, afortunadament, el 2021 ens porta una bona notícia: Diverses autopistes de peatge, o més aviat trams d'autopista, passaran a ser gratuïts l'any vinent. Aquesta notícia es va anunciar ja l'any 2018, quan el Govern va acordar la liberalització de diverses autopistes de peatges perquè no es va voler renovar les concessions. I ha arribat el moment, a partir de l'estiu totes aquestes carreteres deixaran de ser de pagament i es podrà circular per elles, en els trams que esmentarem, gratuïtament.\nAP-2, entre el Vendrell i Saragossa\nMolts dels trams que passaran a ser gratuïts des del pròxim 31 d'agost estan situats a Catalunya, o almenys part d'ells.\nUn d'aquests trams és el que pertany a l'AP-2, concretament el tram que va entre la localitat catalana del Vendrell, a Tarragona i Saragossa. És un tram amb uns 215 quilòmetres de llarg pel qual arriben a circular aproximadament 10.000 vehicles durant tot el dia, els quals ja no hauran de pagar.\nDos nous trams gratuïts a l'AP-7\nUna de les carreteres més importants del país, l'AP-7, passarà a tenir al setembre diversos trams, fins ara amb peatge, que seran gratuïts. L'autopista de la Mediterrània és un eix que uneix tota la costa mediterrània espanyola i va des de la frontera amb França fins a Guadiaro. És una de les vies més transitades.\nUn dels trams que deixaran de ser de pagament és el que recorre la distància entre, de nou, Tarragona i la Jonquera (Girona), a Catalunya. Un total de 246 quilòmetres.\nTambé un altre tram que deixarà de ser de pagament, és el que va de Montmeló a Papiol, a la província de Barcelona.\nD'aquesta manera, l'AP-7 tindrà des de setembre de 2021 només 318,7 quilòmetres amb peatge, dels 948 quilòmetres que té en total. Així doncs, els trossos de via que seguiran sent de pagament seran els següents:\nTram entre Crevillent, Alacant, i Cartagena, Múrcia\nTram entre Cartagena i Vera, Almeria\nTram a Màlaga entre Benalmádena i Estepona\nTram a Màlaga entre Torremolinos i Guadiaro\nCal dir que aquesta mateixa carretera ja té un altre tram que va deixar de ser de pagament l'1 de gener d'aquest mateix any 2020, el que va entre les localitats d'Alacant i, de nou, Tarragona. En total 373 quilòmetres que ja es van alliberar.\nC-32 i C-33\nAltres dues carreteres de Catalunya que deixaran de ser de pagament, a partir de l'1 de setembre de 2021, són la C-32 i la C-33. Ara bé, això es durà a terme després que passin a mans del Govern de Catalunya.\nAutopista C-32, tram entre Barcelona i Lloret de Mar\nAutopista C-33, tram entre Barcelona i Montmeló\nTrams de l'AP-1 i AP-4 que ja no es paguen\nDes que el Govern va anunciar la liberalització de diversos peatges, ja hi ha hagut alguns que s'han avançat als fets.\nAutopista AP-1, tram entre les localitats d'Armiñán, Vitòria i Burgos. Porta sent gratuït des del passat mes de desembre de 2018, de fet va ser la primera de totes les esmentades que va deixar de ser de pagament.\nAutopista AP-4, tram entre Sevilla i Cadis. Va deixar de tenir peatge aquest mateix any, concretament l'1 de gener.\nCaldrà veure ara quina serà la conseqüència d'aquest canvi, ja que el Ministeri de Transports ja ha afirmat que l'eliminació de tots aquests peatges provocarà, previsiblement, una redistribució en el tràfic habitual, per totes aquelles persones que ara circulen per vies secundàries ja gratuïtes i, des de l'any que ve, podrien fer-ho per les autopistes que deixaran de ser de pagament.


4.- Cancel.lar un comanda\n13.- Codis descompte i promocionals\n14.- Comentaris, crítiques i comunicació\n16.- Propietat intel.lectual i industrial\nCondicions Generals de Venda aplicables des del 01/01/2017.\nEn compliment de la Llei 34/2002 de Servicis de la Societat de la Informació i del Comerç Electrònic (LSSICE), li informem que la titularitat del domini de la nostra botiga virtual, correspon a Crecimiento Online, S.L., societat legalment constituïda a Espanya amb CIF B98515752.\nPer a qualsevol dubte o consulta pot posar-se en contacte amb nosaltres per e-mail info@tutendeta.com en horari comercial de dilluns a divendres no festius.\nLes condicions generals de venda descrites a continuació (d'ara en avant Condicions Generals), regixen exclusivament les relacions contractuals entre tot usuari de la pàgina www.tutendeta.com (denominat d'ara en avant "Usuari", "Vosté" o “Client”) i el venedor, que és la societat Crecimiento Online, S.L.\nEstes condicions generals de venda són les úniques aplicables i reemplacen qualsevol altra condició general, excepte en cas d'anul.lació prèvia, expressa i escrita. Crecimiento Online pot, ocasionalment, modificar les clàusules de les seues condicions generals, per la qual cosa és aconsellable que estes siguen llegides en cada visita a la nostra pàgina web.\nEstes modificacions són aplicables a partir de la seua publicació en Internet (des de la data al principi indicada) i no podran aplicar-se als contractes conclosos anteriorment. Cada compra en la pàgina web es regix per les condicions generals aplicables en la data de la comanda. Considerem que una vegada que haja fet un comanda, haurà acceptat sense reserves nostres condicions generals de venda després d'haver-les llegit.\nAccedint a la nostra botiga (ja siga directament o des del redireccionament des d'un altre domini), vosté es compromet a respectar les Condicions Generals així com les normes d'utilització que figuren en les mateixes.\nTreballem per a que la informació continguda en la botiga responga a principis De veracitat i sense errors tipogràfics. En el cas que en algun moment es produïra algun error d'este tipus, alié en tot moment a la voluntat de Crecimiento Online, S.L., es procediria immediatament a la seua correcció. D'existir un error tipogràfic en algun dels preus mostrats i algun client haguera pres una decisió de compra basada en el dit error, li comunicarem el dit error i el client tindrà dret a rescindir la seua compra sense cap cost per la seua banda. En el cas que la informació facilitada no corresponguera a les característiques del producte, el client tindrà dret a rescindir la seua compra sense cap cost per la seua banda.\nCrecimiento Online, S.L. presta gran atenció a la informació relativa a les característiques Dels productes per mitjà de descripcions tècniques i fotografies, procedents dels seus proveïdors i fabricants, i que il.lustren els productes, si bé, actualment, no podem garantir el disposar d'una fotografia genèrica per a cada varietat de producte (de vegades no comptem amb tota la gamma de colors oferida), per la qual cosa una fotografia genèrica no té perquè coincidir exactament amb la varietat del producte visualitzat. Per a garantir l'exactitud i evitar confusions, en cada fitxa de producte s'indica que model correspon la imatge que es mostra (excepte en els colors dels llums, que ja s'indica en la seua fitxa i a l'hora de seleccionar el producte), junt amb noves imatges dels seus complements amb la varietat seleccionada. Tot això, es fa dins del límit de la tècnica i del material que ens faciliten els fabricants.\nCrecimiento Online no és responsable ni directa ni indirectament de cap de les informacions, continguts, afirmacions i expressions que continguen els productes comercialitzats en la botiga. La dita responsabilitat recau en tot moment en els editors o distribuïdors dels dits productes. Totes les informacions contractuals presents en la botiga online es mostren en llengua espanyola (castellà), i la comunicació amb els clients i usuaris, així com la formalització del contracte, es realitzarà en el dit idioma. No obstant el comentat, s'oferix una traducció automàtica, i no contractual, en diferents idiomes.\nNo cal registrar-se com a usuari, si bé és altament aconsellable. Per a realitzar la compra de productes, haurà d'afegir el producte que desitge adquirir a la cistella, segons les indicacions arreplegades en pantalla, omplint a estos efectes el formulari de comanda subministrada i validant el mateix.\nLa validació de la comanda per part del client suposa expressament el coneixement i acceptació d'estes condicions generals de contractació com a part de la celebració del contracte. Excepte prova en contra, les dades registrades per la Botiga Online constituïxen la prova del conjunt de transaccions realitzades entre la Botiga gestionada per Crecimiento Online i els seus clients. Crecimiento Online, S.L. arxivarà el document electrònic en què es formalitze el contracte i este serà accessible.\nUna vegada efectuada la compra i en el termini més breu possible, Es remetrà per e-mail un comprovant de la compra. Si no està d'acord amb les dades consignades en la dita confirmació, podrà sol.licitar la modificació dels mateixos o l'anul.lació del contracte en un termini no superior a 12 hores.\nÉs possible cancel.lar un comanda si este no ha eixit de les nostres instal•lacions i entregat a l'empresa de transports. A este respecte, tinga en compte que la gestió del seu comanda comença El Següent dia laborable posterior a la compra. Si l'enviament ja ha eixit, haurà de seguir la política de devolució establida una vegada entregat en el Lloc acordat i en les condicions detallades en el procés de compra.\nPer a gestionar la cancel.lació pose's en contacte amb nosaltres en l'apartat corresponent de la seua àrea personal o escriga'ns a tiendas@crecimiento-online.com indicant-nos el seu nom i cognoms, número de comanda i motiu de la cancel.lació.\nEls preus de venda indicats en el la Botiga Online es mostren en euros, si bé és possible disposar del seu equivalent en altres monedes. L'IVA està inclòs en estos preus, però no els gastos de servici de preparació, gestió i enviament. Els gastos de servici de l'enviament corren per compte de l'Usuari i s'afegiran al total de l'import dels productes seleccionats. Se li informarà dels dits gastos abans de confirmar la comanda i finalitzar el procés de contractació.\nLi informem que en el cas que aparega un preu erroni, siga quin siga el motiu (bug informàtic, error manual, tècnic…), s'informarà l'usuari del dit error durant el procés de gestió del seu comanda, abans de l'enviament d'este, per a comunicar-li el preu correcte i si accepta el nou preu (ja siga a l'alta, o a la baixa). En el cas que s'haguera efectuat algun tipus de pagament, i no li interessarà el preu correcte comunicat, se li tornarà integre l'import aportat en 24 hores i sense cost per al client.\nEn el cas que existira alguna ruptura d'estoc o indisponibilitat puntual d'un article, ens comprometem a enviar-li un correu electrònic com més prompte millor (a partir de la data en què va realitzar la comanda) per a comunicar-li el termini en què podrem enviar-li el seu(s) producte(s). En el cas que no estiguera interessat a esperar, podrà sol.licitar la devolució dels imports que haja satisfet pel dit article, devolució que se li realitzarà en un termini màxim de 30 dies.\nEstos terminis es computen sobre dies laborables -de dilluns a divendres- ja que no realitzem expedicions en festius, dissabtes, ni diumenges. Els terminis d'expedició indicats són els facilitats pel transportista. En tot cas, un retard en l'entrega respecte als terminis indicats no donarà dret al client a exigir cap indemnització si el motiu fóra la impossibilitat d'entregar-li l'enviament per part del transportista (al no trobar-se en l'adreça d'entrega a l'efectuar el repartiment, aturades, manifestacions, etc.) En tot cas, sempre estarà informat per mitjà d'e-mail, i el codi de seguiment del seu comanda, de la situació de la seua compra.\nPot pagar les seus compres còmodament i de forma segura amb qualsevol de les seues targetes Visa, MasterCard, American Express, Discover i/o Aurora a través de la plataforma de la nostra entitat bancària col.laboradora, el Banc BBVA (TPV Grup Banc BBVA - Redsys) o de Paypal (sense necessitat estar registrat en esta plataforma).\nTots els productes que ven Crecimiento Online inclouen la garantia oficial del fabricant, que a més dels defectes de fabricació cobrix també les possibles avaries produïdes durant el dit període de garantia. La data d'inici de la garantia és la que figura en la factura de compra. La factura estarà disponible en la seua àrea personal i li serà remesa per mail i / o ira inclosa en l'enviament.\nEn cas de producte defectuós, es procedirà, segons corresponga, a la reparació, substitució, rebaixa del preu o resolució del contracte, gestions que seran gratuïtes per al consumidor i usuari.\nPer a major informació, aconsellem consultar el llistat no exhaustiu de béns considerats de naturalesa duradora d'acord amb el que establix el Reial Decret 1507/2000, d'1 de setembre, pel que s'actualitzen els catàlegs de productes i servicis d'ús o consum comú, ordinari i generalitzat i de béns de naturalesa duradora, als efectes d'allò que s'ha disposat, respectivament, en els articles 2, apartat 2, i 11, apartats 2 i 5, de la Llei General per a la Defensa dels Consumidors i Usuaris i normes complementàries:\nTotes les opinions redactades pels usuaris de la web / botiga online seran controlades. Si les opinions rebudes infringixen la llei, l'ètica o la moral (publicitat abusiva, difamació, insults, comentaris fora de context...) Crecimiento Online es reserva el dret de rebutjar o modificar les dites opinions.\nLa Botiga Online utilitza la solució de codi obert PrestaShop™.\nCrecimiento Online, S.L. no és responsable ni directa ni indirectament de cap de les informacions, continguts, afirmacions i expressions que continguen els productes comercialitzats en la botiga. La dita responsabilitat recau en tot moment en els editors o distribuïdors dels dits productes. Totes les informacions contractuals presents en la botiga online es mostren en llengua espanyola (castellà), i la comunicació amb els clients i usuaris, així com la formalització del contracte, es realitzarà en el dit idioma. No obstant el comentat, s'oferix una traducció automàtica, i no contractual, en diferents idiomes.


Dilluns, 2 de novembre del 2015 | 13:08\nEl divendres 30 d'octubre tingué lloc al Centre Cívic Casinet d'Hostafrancs l'acte de lliurament dels guardons de la vint-i-unena edició dels Premis Nacionals President Lluís Companys que cada any atorga Esquerra Republicana de Sants-Montjuïc.\nLa presentació de la Proposta de resolució al Parlament de Catalunya per part de Junts pel Si i la candidatura d'Unitat Popular és un pas valent, que manifesta de forma inequívoca l'inicí del procés constituent del nou estat català i compleix amb el compromís adquirit per ambdues candidatures a les passades eleccions del 27 S. Endavant!\nPetició per tal que s'anul·li la concessió del Premi Ciutadà Europeu a SCC\nUna sèrie d'entitats i eurodiputats han tramès al Parlament Europeu el manifest "La societat civil de Catalunya, per la dignitat" per demanar que es retiri el Premi Ciutadà Europeu 2014 a Societat Civil Catalana. I és que els signants consideren que\nL'observatori crític dels mitjansMèdia.cat, amb el suport de laFundació Catalunya, ha creat un mapa que recull casos o intents de censura als mitjans de comunicació d'arreu dels Països Catalans. Amb aquest mapa afirmen pretenen contribuir a la seva difusió, així com fer-ne una catalogació que permeti copsar la magnitud del problema.\nEn un article al diari La Vanguardia el catedràtic de ciència política de la UPF, Ferran Requejo, analitza el moment que viu el procés català i explora les possibles vies per fer-lo avançar.\nL'Estat està en plena ofensiva contra Catalunya: cal avortar que Artur Mas sigui elegit president de la Generalitat i també el procés sobiranista i el seu mandat del 27-S.Per ara, l'Estat no ha fet sinó aprofitar totes les escletxes del model català d'aquests últims quaranta anys, que fins ara havia tolerat amb els diferents pactes per mantenir la seva estabilitat, consolidant el seu establishment i els seus poderosos.\nEn un article al Punt Avui Carles Mundó explica com Rajoy "Ha optat per apagar el foc amb benzina perquè la seva estratègia és assetjar l'independentisme sobre la base de prohibir, anul·lar, suspendre, negar, inhabilitar i qui sap si també empresonar".\nEl 8 de maig de 2007 Irlanda del Nord va viure un fet històric que culminava el procés de pau. Aquell dia, a Belfast s'hi constituïa un executiu compartit entre el Partit Democràtic Unionista i els republicans del Sinn Féin.


Comença la Campanya de vacunació de la grip - Ajuntament de Rubí\nComença la Campanya de vacunació de la grip L’Ajuntament organitza una xerrada per informar als grups de risc què cal fer en aquests casos. https://www.rubi.cat/ca/ajuntament/comunicacio/sala-de-premsa/notes/comenca-la-campanya-de-vacunacio-de-la-grip https://www.rubi.cat/@@site-logo/ajuntament-de-rubi.svg\nL’Ajuntament organitza una xerrada per informar als grups de risc què cal fer en aquests casos.\nAmb l’arribada de la tardor, s’ha iniciat una nova Campanya de vacunació per evitar els efectes de la grip que cada any afecta a la gent gran, a dones embarassades, a adults i infants amb malalties cròniques, a professionals de la salut, entre d’altres col·lectius.\nPer tal d’informar a aquests grups de les mesures adients a tenir en compte en cas de patir aquest virus, l’Ajuntament de Rubí organitza el pròxim 18 d’octubre la xerrada “Arriba la grip, què hem de fer?”, en col·laboració amb el Consorci Sanitari de Terrassa.\nLa conferència, que vol oferir pautes als usuaris i usuàries per saber diferenciar la grip d’un refredat, què es pot fer per millorar els símptomes de la grip, si és necessària la vacuna i quan cal anar al metge, serà oferta per Cristina López i Montse Cabero, infermeres d’Atenció Primària al CAP Sant Genís de la ciutat.\nLa xerrada serà presentada per la regidora de Cohesió social i Serveis a les persones, Ana Ma. Martínez, a l’auditori de la Biblioteca Municipal Mestre Martí Tauler a les 17 hores.


Ciutat metropolitana de Reggio de Calàbria - Viquipèdia, l'enciclopèdia lliure\n38° N, 16° E / 38°N,16°E / 38; 16Coord.: 38° N, 16° E / 38°N,16°E / 38; 16\nLa Ciutat metropolitana de Reggio de Calàbria (en italià Città metropolitana di Reggio Calabria) és una ciutat metropolitana de la regió de la Calàbria a Itàlia. La seva capital és Reggio de Calàbria.\nLimita a l'oest amb el mar Tirrè, i al sud i a l'est amb el mar Jònic. Pel nord-est contacta amb la província de Catanzaro i pel nord-oest amb la província de Vibo Valentia. L'extrem sud-este està a 3,2 km de Sicília.\nTé una àrea de 3.183 km², i una població total de 554.428 Hab. (2016) Hi ha 97 municipis a la ciutat metropolitana.\nEl 7 d'agost de 2016 va reemplaçar a la província de Reggio de Calàbria.\nObtingut de «https://ca.wikipedia.org/w/index.php?title=Ciutat_metropolitana_de_Reggio_de_Calàbria&oldid=28187347»\nLa pàgina va ser modificada per darrera vegada el 4 set 2021 a les 14:26.


Imma: de gener 2011\nDurant aquest dies he estat llegint comentaris sobre la festivitat dels Reis a diferents diaris i xarxes socials. M'he trobat des de la frase "Als meus fills no les hi diria mai una mentida" fins al "Jo soc republicà i com a tal no estic d'acord amb aquesta festivitat".\nPotser és hora de que tornem als anys en que nosaltres érem petits. Què va significar per nosaltres els Reis? Com vàrem viure aquesta experiència? Em costaria molt de creure que hi hagi algú que em digués que era una festivitat negativa, que no li fes il·lusió i, per sobre de tot, que no fos màgica.\nNosaltres érem cinc germans i cadascú posava la seva sabata sota una cadira, no fos que els Reis es confonguessin de regals! Els meus pares deixaven palla pels camells, torrons i tres copes de licor pels Reis i ens anàvem a dormir d'hora. Bé, anàvem al llit perquè el que és dormir, ens costava molt per la il·lusió que teníem. Si volíem anar al lavabo, la mare ens portava un orinal no fos que els Reis ens veiéssim i ens portessin carbó!\nDe segur que ens recordem d'algun regal especial com també d'alguna decepció. Del regal que més me'n recordo va ser una bateria que vaig demanar, i no era una bateria de cuina sinó una de percussió, que, encara que fos de joguet, portava els seus tambors i plats. I de la meva decepció va ser que vaig demanar un helicòpter de veritat i no me'l van portar. No entenia com la meva mare, dia rere dia, m'asseia al seu costat mirant d'explicar-me que era un regal "impossible" per la manca d'espai, i demès, al que jo li contestava que els Reis eren mags i que ho podien fer. Crec que va ser aleshores que els pares, un cop passat Reis, varen decidir dir-me la veritat.\nAquesta il·lusió l'he volgut traspassar a les meves filles i no me'n penedeixo. Les cares que posaven quan veien els regals, és una imatge que ha quedat dins meu, així com quan veig a la quantitat de mainada a les rues dels Reis amb aquells ulls plens d'il·lusió, de respecte, de màgia.\nLa vida no és fàcil, i això ho sabem tots, però perquè hem de traspassar el sentiment de la nostre experiència a uns infants? Deixem-los viure i gaudir d'aquests moments especials que ja tindran els seus anys per madurar i tenir les seves pròpies opinions.


Arxius en Fuga (intro)\nEn aquesta exposició s’agrupen les últimes obres de tres artistes emergents, tres dones joves i “perifèriques” (Nicoleta Moise i Paula Onet nascudes a Romania, Lamia Mohacht al Marroc) que aborden des de perspectives i temporalitats diverses certes possibilitats de subversió i reformulació d’arxius visuals específics i molt propers a la seva pròpia experiència.\nTres formes de fer artístic que dialoguen entre si, desplaçant les fronteres dels seus arxius respectius, i que des del qüestionament de la pròpia historicitat mostren de reinventar aquests arxius és una manera efectiva de reapropiació del present.\nSi el gènere, el sexe i el cos són construccions socials i històriques, els mitjans de producció dels seus arxius visuals són els instruments de l’art i la tècnica (el sentit es reuneix a la paraula grega tekhné). En aquest sentit -i no només en aquest- les eines artístiques esdevenen dispositius polítics.\nL’ús històric de les arts en les estratègies de poder, els desplaçaments semàntics i pragmàtics produïts en la historicitat dels seus mitjans, així com les seves mutacions tècniques i sociològiques han anat produint històricament les imatges\nconfiguradores del nostre present, instituint la producció activa de la nostra existència “estètica”. Sedimentat en estrats acumulatius, es compon en el temps l’arxiu visual del que som. Present, passat i futur es donen cita en aquest arxiu ontològic, en el context saturat de l’estetització ubiqua i transnacional del nostre temps.\nDavant de les construccions històriques de l’arxiu d’imatges, noves modalitats de subjectivitat i de producció d’existència es fan possibles en les formes contemporànies de reapropiació, recreació i reinvenció d’un determinat arxiu històricament produït. A cada reconfiguració del fitxer existent noves possibilitats de vida emergeixen com a realitats inèdites per al nostre present.


25/1/2013 publicat per: Softeng\nEls ingredients principals per tenir èxit en línia són la generació de contingut de qualitat, utilitzar intel · ligentment les xarxes socials i l'optimització per a cercadors (SEO).\nEn aquest article, sense entrar en temes tècnics, et donem consells perquè puguis aconseguir-ho.\n1-Continguts de qualitat\nNo hi ha dubte que les tècniques o bones pràctiques empleades de SEO ajuden a la visibilitat del nostre lloc web i porten nous visitants. Tanmateix, el contingut ben redactat, especialitzat en el tema que tracta i que, en definitiva, està a l'altura del que exigeix el públic, és el que manté als visitants fidels al nostre lloc proporcionant el següent:\nConfiança i reputació: Un contingut rellevant i renovat sovint aporta valor al client potencial i proporciona confiança, fidelització i reputació online.\nMajors conversions: El contingut de qualitat té una influència directa en les vendes ja que no només descriu un producte o serveis d'una empresa, també pot convertir un visitant en client. L'objectiu d'una bona estratègia de redacció del contingut és aconseguir que el lector comprengui per què i com utilitzar el seu servei o producte.\nMillor posicionament natural: Els cercadors estan centrant tots els seus esforços a trobar i proporcionar als seus resultats continguts informatius i de qualitat, allunyant d'aquells que tenen un caràcter purament comercial o publicitari. En el cas de Bing i Google, els dos cercadors lluiten per combatre el correu brossa i afavorir els continguts de qualitat amb nous algoritmes.\n2-El paper de les xarxes socials\nLes xarxes socials i els blocs creixen a passos de gegant a nivell mundial i els hàbits dels usuaris estan experimentant canvis significatius en aquest sentit. Així mateix, els cercadors han anat perfilant els seus algoritmes a demanda de les necessitats d'aquests nous usuaris, premiant amb millors posicions i reputació online, a aquells articles en què s'identifiqui l'autor de l'article. És per aquest motiu que, a mesura que els cercadors van evolucionant, les empreses han d'anar canviant les seves estratègies i encaminar cap a un màrqueting més viral afegint la compartició de continguts en xarxes socials i blocs.\n3-Optimització técnica SEO\nA part de tot això, si vols obtenir millors resultats en SEO pots contractar una agència que t'ajudi contínuament a fer els canvis tècnics al teu web o alternativament, no preocupar molt més si ja estàs usant Portal Builder per gestionar la teva web. Recorda que Portal Builder t'ofereix optimització automàtica de sèrie i utilitats addicionals que, amb bons continguts, et permeten aparèixer millor posicionat en els cercadors.